KarttaChioggia
**Chioggia** on kaupunki Adrianmeren pohjoisrannalla Venetossa Italiassa. Se on osa Venetsian metropolikaupunkia.

Maantiede
---------

Chioggian historiallinen keskusta sijaitsee Venetsian laguunin eteläosassa muutamalle saarelle rakennettuna. Saaria erottaa kolme etelä–pohjoissuuntaista kanaalia. Chioggian etäisyys Venetsiasta on noin 25 kilometriä etelään. Maanteitse etäisyys Venetsiasta on noin 53 kilometriä ja Milanosta noin 275 kilometriä.

Suurin osa kaupungin hallinnollisesta alueesta sijaitsee mantereella. Vanhan kantakaupungin itäpuolella on kaupunginosa ja turistikeskus Sottomarina, jonka hiekkaranta on viitisen kilometriä pitkä.

Maanjäristysriskin osalta Chioggia on luokiteltu vyöhykkeelle 3 (zona 3). Aiemmin luokitus oli vyöhyke 4, joka on alhaisimman riskin vyöhyke.

Chioggian vuotuinen keskilämpötila kaudella 1961–1990 oli 13,5 °C. Lämpimin kuukausi on heinäkuu (23,8 °C) ja kylmin on tammikuu (2,9 °C).

Historia
--------

Canal Vena
Ajanlaskun alussa elänyt Plinius vanhempi mainitsee Adrianmeren rannikosta kertovassa kuvauksessaan paikan Fossa Clodia, joka sijaitsi nykyisen Chioggian alueella. 400- ja 500-luvuilla alueelle siirtyi väestöä hunnien ja langobardien hyökkäysten tieltä. Vuonna 1110 Chioggia sai piispanistuimen. Kaupungissa käytiin Genovan ja Venetsian tasavaltojen välinen Chioggian sota, Guerra di Chioggia, 1379–1380. Seuraavat kaksi vuosisataa olivat huonoa aikaa kulkutauteineen ja nälänhätineen.

Venetsian tasavallan sorruttua 1797 Chioggiaa hallitsivat puolen vuosisadan ajan vuoroin ranskalaiset, vuoroin itävaltalaiset. Italialainen kaupunki Chioggiasta tuli 15. lokakuuta 1866. Ensimmäisen maailmansodan aikana Chioggian julkisia rakennuksia muunnettiin sotasairaaloiksi. Toisen maailmansodan loppuvaiheessa Chioggia oli saksalaisten miehittämällä alueella. Liittoutuneet vapauttivat kaupungin 27. huhtikuuta 1945.

Chioggian arkkitehtoninen perintö on mittava. Kaupungin merkittävin kirkko on barokkityylinen Pyhän Marian katedraali, cattedrale di Santa Maria Assunta. Se on rakennettu 1663–1674 arkkitehti Baldassare Longhenan piirustusten mukaan. Muita kirkkorakennuksia ovat esimerkiksi San Giacomo, San Andrea ja Santa Caterina.

Kaupungin pohjoisosassa omalla saarellaan sijaitsee Forte San Felice, joka on entinen linnoitus. Chioggian tunnusomaisimpiin rakennelmiin, kaupunkia edustaviin symboleihin, kuuluu Colonna di Vigo historiallisen kantakaupungin pohjoisosassa. Chioggian museoita on esimerkiksi Museo civico della Laguna Sud.

Talous ja liikenne
------------------

Chioggian tärkeitä elinkeinoja ovat turismi ja kalastus. Chioggian rautatieasema, Stazione di Chioggia, sijaitsee rataosuudella Rovigo–Chioggia. Maantieliikenteen keskeinen väylä on Strada statale 309 Romea.

Lähteet
-------

1. ↑  Bilancio demografico mensile anno 2023 (dati provvisori) Comune: Chioggia *ISTAT – Demografia in cifre: Bilancio demografico mensile*. ISTAT. Viitattu 7.11.2023. (italiaksi)
2. 1 2 3 4  Lorenzi, Arrigo ym.: Chioggia *Treccani.it*.  7.11.2023.  (italiaksi)
3. ↑  Distanza Chioggia → Venezia *It.distance.to*.  (italiaksi)
4. ↑  Distanza Chioggia → Milano, ITA *It.distance.to*.  (italiaksi)
5. ↑  Mare e spiaggia *Chioggia.org*.  (italiaksi)
6. ↑  Rischio sismico di Chioggia *Tuttitalia.it*.  (italiaksi)
7. ↑  Tabella climatica mensile e annuale *clisun.casaccia.enea.it*.  Arkistoitu 5.3.2016. Viitattu 6.12.2023. (italiaksi)
8. 1 2  Storia della città *Chioggia.org*.  (italiaksi)
9. ↑  Chiese e cattedrali a Chioggia *Tripadvisor.it*.  (italiaksi)
10. ↑  Forte San Felice *Chioggia.org*.  (italiaksi)
11. ↑  Colonna di Vigo *Chioggia.org*.  (italiaksi)
12. ↑  Il museo etnografico nel cuore di Chioggia *Museo.chioggia.org*.  (italiaksi)
13. ↑  Economia *Italiapedia.it*.  (italiaksi)

Aiheesta muualla
----------------

* Chioggia, Veneto, Italia — Sunrise, Sunset, and Daylength
* Nordesteconomia.gelocal.it

CommonsCommons
Wikimedia Commonsissa on kuvia tai muita tiedostoja aiheesta **Chioggia**.
Venetsian metropolikaupunki
Annone Veneto | Campagna Lupia | Campolongo Maggiore | Camponogara | Caorle | Cavallino-Treporti | Cavarzere | Ceggia | Chioggia | Cinto Caomaggiore | Cona | Concordia Sagittaria | Dolo | Eraclea | Fiesso d’Artico | Fossalta di Piave | Fossalta di Portogruaro | Fossò | Gruaro | Jesolo | Marcon | Martellago | Meolo | Mira | Mirano | Musile di Piave | Noale | Noventa di Piave | Pianiga | Portogruaro | Pramaggiore | Quarto d’Altino | Salzano | San Donà di Piave | San Michele al Tagliamento | San Stino di Livenza | Santa Maria di Sala | Scorzè | Spinea | Stra | Teglio Veneto | Torre di Mosto | Venetsia | Vigonovo


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Tšekki

 |
|  |
| Maantieteelliset | 
* MusicBrainz area

 |

 |